KINNITATUD

RMK õigus- ja hangete osakonna juhataja

käskkirjaga nr 1-47.3030/1

## Hanke nimetus ja viitenumber

* 1. Hanke nimetus: **Taimekasvatusraamid 2024**
  2. Riigihanke viitenumber: 275776
  3. Klassifikatsioon: 39300000-5 Mitmesugused seadmed
  4. Hankemenetluse liik: Hankija korraldab hankemenetlust RHS § 50 p 4 alusel, kuna ostetakse asju kinnipidamisasutuse tootmisüksusi haldavalt riigi äriühingult AS-lt Eesti Vanglatööstus.

## Hanke läbiviija

RMK õigus- ja hangete osakond

## Info hanke kohta

## hankedokumendid, tehniline info

Hange viiakse läbi riigihangete keskkonnas (edaspidi eRHR). Hankes osalemiseks, teavituste saamiseks ja küsimuste esitamiseks läbi eRHR-i peab pakkuja avaldama oma kontaktandmed, registreerudes hanke juurde „Hankes osalejad“ lehel.

Kõik selgitused huvitatud isikutelt laekunud küsimustele ning muudatused hankedokumentides tehakse kättesaadavaks eRHR kaudu. Pärast teate avaldamist või dokumendi lisamist saadab eRHR-i süsteem automaatteavituse registreeritud isikutele. Samuti esitab hankija otsused pakkujale eRHR süsteemi kaudu, mille lisamise kohta saadab eRHR-i süsteem automaatteavituse.

### pakkumuse esitamine

Pakkumus tuleb esitada elektrooniliselt eRHR-i keskkonna kaudu aadressil <https://riigihanked.riik.ee> pakkujale läbirääkimiste pidamise ettepanekus toodud ajaks.

### pakkumuse avamine

Pakkumus avatakse hankija poolt eRHR-i keskkonnas hanke läbirääkimiste pidamise ettepanekus toodud aja saabumise järel.

## Hanke tehniline kirjeldus

* 1. Hankija soovib RHS § 50 p. 4 alusel **osta 500** **metsataimede kasvatamise raami** ühes transpordiga kinnipidamisasutuse tootmisüksusi haldavalt riigi äriühingult AS-lt Eesti Vanglatööstus. Raamid on mõeldud kuni kaheaastaste suletud juurekavaga metsataimede kasvatamiseks ja transpordiks kasvuhoonetes ja kasvatusväljakutel. Raamid peavad olema vastupidavad ja töökindlad.
  2. Taimekasvatusraamide kirjeldus:
     1. **Taimekasvatusraamid PL Forestry seeria külvikastidele (PL 36F; PL 64F; PL 81F; PL 121F)**
        1. Kõik raamid peavad olema ühesugused.
        2. Raam peab mahutama 30 taimekasvatuskasti, asetusega 5 x 6 kasti. Taimekasvatuskasti mõõtmed on 385 mm x 385 mm.
        3. Raam peab võimaldama transportida taimekaste, mis on täidetud turbaga, millesse on külvatud seemned või kus kasvavad taimed kõrgusega kuni 40 cm. Raami jala kõrgus maapinnast peab olema 505 mm (ilma suunava püramiidja konstruktsiooniosata 455 mm).
        4. Raame peab olema võimalik transportida asetatuna üksteisele (vähemalt neli tükki), arvestusega, et raamide asetusest ei saaks kahjustada taimekastidesse tehtud külvid või seal kasvavad taimed.
        5. Raam peab sobima transpordiks kahveltõstukiga nii taimekastidega täidetuna, kui ka tühjalt.
        6. Raamide konstruktsioon peab võimaldama paigaldada raame üksteisele ja virnast laiali võimalikult lihtsalt ja kiiresti.
        7. Raami konstruktsiooni tugevus peab tagama raami jäikuse, samal ajal võimaldama maksimaalse veeläbilaskvuse ja ilmastikukindluse.
        8. Raam peab toetuma „jalgadele“, mis tagavad maapinnale asetatud raami puhul õhuringluse taimekastide ja maapinna vahel ning transpordil taimekastide, seemnete, taimede säilimise.
        9. Raami jalgade asetus peab tagama külg-külje kõrvale asetatuna raamide vahelise minimaalse vahekauguse.
        10. Raami jalad peavad olema kinnitatud raami külge püsivalt keevisliitega (ei sobi polt-, liim- ega muud liited).
        11. Raami kolm külge peavad olema kõrgemad, et kaitsta taimekaste transpordil ja välistada nende kukkumist. Raami üks otsmine külg peab olema avatud, st võimaldama libistada raamile või raamilt ära taimekaste. Avatud külje otsmine küljeliist peab olema asetusega L-profiilis, nn seljaga raami poole. Raami küljed ja pikki ribid raami põhjas peavad välistama taimekastide loksumise või libisemise transpordi (risti raami pikima küljega) suunas.
        12. Raamid peavad olema valmistatud metallist, mis on töödeldud kaitseks roostetamise ja korrodeerumise vastu galvaniseerimise või liivapritsiga puhastamise ja kruntvärviga (pruun) katmise teel.
        13. Raami viimistlus peab olema selline, et raamid ei ohustaks nendega töötajaid (servad, nurgad ei tohi olla teravad, puuduvad teravad galvaniseerimise defektid) ja kastid liiguvad libistamisel vabalt.
        14. Raami kaal ei tohi ületada 58 kg.
        15. **Kogus**: 450 taimekasvatusraami.
        16. **Tarne:** Taimekasvatusraamid tuleb pakkuja kulul pakkuja transpordiga toimetada RMK Marana taimlasse (aadress: Marana küla, Saarde vald, Pärnumaa)
        17. **Üleandmise tähtaeg:** hiljemalt **14.06.2024**. Lepingu tähtaeg on 14.07.2024.
        18. **Garantii:** Tootja peab andma vähemalt 5 aastase garantii arvestades raamide aastaringset kasutamist kasvuhoone- ja välitingimustes. Raami pinna vähene kuni mõõdukas raami sihipärase kasutuse ja selle intensiivsusega vastavuses olev korrodeerumine sellises ulatuses, mis ei põhjusta raami purunemist, värvi või metallitükkide laiguti eraldumist, raami tugevuse kadu, keevisliitekohtadest või mujalt konstruktsioonilist lagunemist, ei käi garantii alla (see on lubatud). Läbiv korrosioon, samuti sihipärase kasutusega ilmses mittevastavuses olev (liigintensiivne, võrreldes teiste samaliigiliste raamidega) üle-pinnaline korrosioon ei ole lubatud ja käib garantii alla. Senise kogemuse kohaselt korrektselt ettevalmistatud ja korrektselt kruntvärvitud raamide garantiijuhtumeid ei ole esinenud.
     2. **Taimekasvatusraamid PL seeria külvikastidele (PL 256)**
        1. Kõik raamid peavad olema ühesugused.
        2. Raam peab mahutama 30 taimekasvatuskasti, asetusega 5 x 6 kasti. Taimekasvatuskasti mõõtmed on 397 mm x 397 mm.
        3. Raam peab võimaldama transportida taimekaste, mis on täidetud turbaga, millesse on külvatud seemned või kus kasvavad taimed kõrgusega kuni 20 cm. Raami jala kõrgus maapinnast peab olema 450 mm (ilma suunava püramiidja konstruktsiooniosata 395 mm).
        4. Raame peab olema võimalik transportida asetatuna üksteisele (vähemalt neli tükki), arvestusega, et raamide asetusest ei saaks kahjustada taimekastidesse tehtud külvid või seal kasvavad taimed.
        5. Raam peab sobima transpordiks kahveltõstukiga nii taimekastidega täidetuna, kui ka tühjalt.
        6. Raamide konstruktsioon peab võimaldama paigaldada raame üksteisele ja virnast laiali võimalikult lihtsalt ja kiiresti.
        7. Raami konstruktsiooni tugevus peab tagama raami jäikuse, samal ajal võimaldama maksimaalse veeläbilaskvuse ja ilmastikukindluse.
        8. Raam peab toetuma „jalgadele“, mis tagavad maapinnale asetatud raami puhul õhuringluse taimekastide ja maapinna vahel ning transpordil taimekastide, seemnete, taimede säilimise.
        9. Raami jalgade asetus peab tagama külg-külje kõrvale asetatuna raamide vahelise minimaalse vahekauguse.
        10. Raami jalad peavad olema kinnitatud raami külge püsivalt keevisliitega (ei sobi polt-, liim- ega muud liited).
        11. Raami kolm külge peavad olema kõrgemad, et kaitsta taimekaste transpordil ja välistada nende kukkumist. Raami üks otsmine külg peab olema avatud, st võimaldama libistada raamile või raamilt ära taimekaste. Avatud külje otsmine küljeliist peab olema asetusega L-profiilis, nn seljaga raami poole. Raami küljed ja pikki ribid raami põhjas peavad välistama taimekastide loksumise või libisemise transpordi (risti raami pikima küljega) suunas.
        12. Raamid peavad olema valmistatud metallist, mis on töödeldud kaitseks roostetamise ja korrodeerumise vastu galvaniseerimise või liivapritsiga puhastamise ja kruntvärviga (pruun) katmise teel.
        13. Raami viimistlus peab olema selline, et raamid ei ohustaks nendega töötajaid (servad, nurgad ei tohi olla teravad, puuduvad teravad galvaniseerimise defektid) ja kastid liiguvad libistamisel vabalt.
        14. Raami kaal ei tohi ületada 58 kg.
        15. **Kogus:** 50 taimekasvatusraami.
        16. **Tarne:** Taimekasvatusraamid tuleb pakkuja kulul pakkuja transpordiga toimetada RMK Tartu taimlasse (aadress: Rõõmu tee 13, Tartu linn)
        17. **Üleandmise tähtaeg: hiljemalt 21.06.2024.** Lepingu tähtaeg on 21.07.2024.
        18. **Garantii:** Tootja peab andma vähemalt 5 aastase garantii arvestades raamide aastaringset kasutamist kasvuhoone- ja välitingimustes. Raami pinna vähene kuni mõõdukas raami sihipärase kasutuse ja selle intensiivsusega vastavuses olev korrodeerumine sellises ulatuses, mis ei põhjusta raami purunemist, värvi või metallitükkide laiguti eraldumist, raami tugevuse kadu, keevisliitekohtadest või mujalt konstruktsioonilist lagunemist, ei käi garantii alla (see on lubatud). Läbiv korrosioon, samuti sihipärase kasutusega ilmses mittevastavuses olev (liigintensiivne, võrreldes teiste samaliigiliste raamidega) üle-pinnaline korrosioon ei ole lubatud ja käib garantii alla. Senise kogemuse kohaselt korrektselt ettevalmistatud ja korrektselt kruntvärvitud raamide garantiijuhtumeid ei ole esinenud.

## Pakkumuse hinna ja eseme väljendamise viis ja hindamiskriteeriumid

* 1. Pakkuja esitab eRHR-i keskkonnas täidetava pakkumuse maksumuse vormi.
  2. Hankija hindab vastavaks tunnistatud pakkumust (pakkumusi) vastavalt riigihanke alusdokumentides nimetatud pakkumuste hindamise kriteeriumidele. Hankijaga lepingu sõlmimine toimub vastavalt hankedokumendi p. 6.1 märgitule.

## Läbirääkimised

* 1. Läbirääkimisi peetakse pakkujaga hankija äranägemisel eraldi peale pakkumuse avamist ning pakkumuse esitanud isiku hankemenetlusest kõrvaldamise aluste puudumise kontrollimist. Hankija võib loobuda läbirääkimiste pidamisest kui esitatud pakkumus(ed) on hankija hinnangul hankijale sobiv(ad).
  2. Läbirääkimisi peetakse kõikide raamlepingu tingimuste üle, sh pakkumuse hinna üle.
  3. Läbirääkimisi peetakse esimesel võimalusel, kuid eeldatavalt märtsis 2024.
  4. Hankija võib loobuda läbirääkimiste pidamisest kui esitatud pakkumus on hankija hinnangul hankijale sobiv.
  5. Läbirääkimisi peetakse läbi eRHR-i, kui hankija ei otsusta pidada läbirääkimisi teisiti (kirjalikult, koosolekutel vms).

## Hankija sätestatud tingimused raamlepingu sõlmimisel

* 1. Hanke läbiviimise tulemusena sõlmitakse edukaks tunnistatud pakkujaga hankeleping.

## Märkus selle kohta, millisel juhul Hankija jätab endale võimaluse pakkumuse tagasi lükata

Hankija jätab endale võimaluse pakkumuse tagasi lükata, kui:

* 1. pakkumuse maksumus ületab hankelepingu eeldatavat maksumust või kui see on hankija jaoks muul moel ebamõistlikult kallis.
  2. kui hankemenetluse toimumise ajal on hankijale saanud teatavaks andmed, mis välistavad või muudavad hankija jaoks ebaotstarbekaks hankemenetluse lõpuleviimise hankedokumentides esitatud tingimustel või hankelepingu sõlmimine etteantud ja hankemenetluse käigus väljaselgitatud tingimustel ei vastaks muutunud asjaolude tõttu hankija varasematele vajadustele või ootustele.
  3. kui langeb ära vajadus teenuse tellimise järele põhjusel, mis ei sõltu hankijast või põhjusel, mis sõltub või tuleneb seadusandluse muutumisest, kõrgemalseisvate asutuste haldusaktidest ja toimingutest või RMK nõukogu poolt arengukava muutmisest.

## Hankedokumentide loetelu

Hankedokumendid koosnevad käesolevast hankedokumentide põhitekstist ning järgmistest lisadest:

* 1. Lisa 1 – Hankelepingu vorm