**MÜÜGILEPING NR**

/kuupäev vastavalt hilisemale digiallkirjale/

……………………. keda seaduse ja põhikirja alusel esindab …………………………….., edaspidi nimetatud **Müüja**, ühelt poolt,

ja …………………………………………., keda esindab ……………………………………………..alusel ………………………………………………………………………… edaspidi nimetatud **Ostja**, teiselt poolt,

(Ostja ja Müüja tekstis koos edaspidi Pooled), sõlmisid käesoleva müügilepingu (edaspidi Leping) alljärgnevas:

1. **LEPINGU DOKUMENDID**
   1. Lepingu dokumendid koosnevad käesolevast Lepingust ja Lepingu p. 12.1. loetletud Lisadest, mis on käesoleva Lepingu lahutamatuteks osadeks.
   2. Pooled tagavad ja deklareerivad, et Lepingu sõlmimisega ei ole nad rikkunud ühtegi enda suhtes kehtiva seaduse, põhikirja või muu õigusakti sätet ega ühegi endale varasemate kokkulepetega võetud kohustust.
   3. Leping on sõlmitud väljakuulutamiseta läbirääkimistega hankemenetluse „Taimekasvatusraamid 2024“ (DHS.-i nr. 1-47.3030, viitenumber 275776) tulemusena.

1. **LEPINGU ESE**

2.1. Müüja annab Ostjale üle 500 taimekasvatusraami ning teeb võimalikuks omandi ülemineku Ostjale, Ostja aga tasub Müüjale taimekasvatusraamide ostuhinna rahas ja võtab taimekasvatusraamid vastu.

1. **OSTUHIND JA LEPINGU TASUD**
   1. Müüja müüb ja Ostja ostab kokku 500 taimekasvatusraami ühes transpordiga tarne sihtkohta (edaspidi kaup) vastavalt Lepingu lisale 1 järgmiselt:
      1. 450 taimekasvatusraami PL Forestry seeria külvikastidele (PL 36F; PL 64F; PL 81F; PL 121F) ostuhinnaga …………..eurot ja …… senti;
      2. 50 taimekasvatusraami PL seeria külvikastidele (PL 256) ostuhinnaga …………..eurot ja …… senti;
   2. Lepingu punktis 3.1, kokku lepitud hinnale lisandub käibemaks.
2. **KAUBA ÜLEANDMINE JA OMANDIÕIGUSE ÜLEMINEK**
   1. Müüja on kohustatud kauba ostjale üle andma järgmiselt:
      1. taimekasvatusraamid PL Forestry seeria külvikastidele (PL 36F; PL 64F; PL 81F; PL 121F) hiljemalt **14.06.2024.**
      2. taimekasvatusraamid PL seeria külvikastidele (PL 256) hiljemalt **21.06.2024.**
   2. Kauba üleandmine Müüjalt Ostjale vormistatakse üleandmise-vastuvõtmise aktiga. Üleandmise-vastuvõtmise akti koostab Müüja ja esitab allkirjastatult Ostjale kauba üleandmisel.
   3. Üleandmise-vastuvõtmise aktile alla kirjutamise hetkest läheb Müüjalt Ostjale üle kauba omandiõigus.
   4. Kauba üleandmine ja üleandmise-vastuvõtmise aktile allakirjutamine toimub vastavalt tarnekohtades - RMK Tartu taimlas ja RMK Marana taimlas.

1. **MÜÜJA ÕIGUSED JA KOHUSTUSED**
   1. Müüja esitab peale üleandmise-vastuvõtmise akti allkirjastamist mõlema Poole poolt Ostjale arve üleantud kauba eest tasumiseks.
   2. Müüja esitab arve vaid elektrooniliselt. Arve esitamiseks tuleb kasutada elektrooniliste arvete esitamiseks mõeldud raamatupidamistarkvara või raamatupidamistarkvara E-arveldaja, mis asub ettevõtjaportaalis https://www.rik.ee/et/e-arveldaja. Välismaine ettevõtja võib arve saata e-posti aadressile [arved@rmk.ee](mailto:arved@rmk.ee)
   3. Müüja kohustub tagama kauba vastavuse valmistaja tehnilistele tingimustele, käesoleva Lepingu dokumentide tingimustele, Eestis seda liiki vara suhtes kehtivatele standarditele ning tehnilistele nõuetele ja seda liiki varadele üldiselt esitatavatele nõuetele.
   4. Müüja annab Ostjale müüdud kauba garantii kestusega viis aastat. Müüja tagab kauba garantii kehtivuse ajal kõigi ilmnenud puuduste viivitamatu ja tasuta kõrvaldamise.
   5. Müüjal on õigus saada üle antud kauba eest Lepingus kokkulepitud tasu.
2. **OSTJA ÕIGUSED JA KOHUSTUSED**
   1. Ostja on kohustatud tasuma Müüja poolt vastavalt Lepingule esitatud arved 14 (neljateistkümne) kalendripäeva jooksul arvates vastava arve saamisest. Ostja kannab tasumisele kuuluvad summad Müüja poolt esitatud arvel näidatud pangakontole.
   2. Ostjal on õigus nõuda Müüjalt Lepinguga sätestatud kohustuste täitmist ning pidada Müüjale tasumisele kuuluvast summast kinni leppetrahv.
3. **VASTUTUS**
   1. Pooled kannavad teineteise eest täielikku varalist vastutust Lepingu süülise mittetäitmisega või mittekohase täitmisega tekitatud otsese varalise kahju eest.
   2. Ostja poolt tasumisega viivitamisel on Müüjal õigus Ostjalt nõuda tähtaegselt tasumata summalt viivist 0,15 % iga viivitatud päeva eest.
   3. Müüja poolt kauba üleandmisega viivitamisel maksab Müüja Ostjale tähtaegselt üleandmata taimekasvatusraamide hinnast leppetrahvi 0,15 % iga viivitatud päeva eest.
   4. Poolel on õigus Lepingust taganeda, kui teine Pool süüliselt viivitab Lepingus ettenähtud kohustuse täitmisega 20 (*kakskümmend*) tööpäeva või enam või teise Poole suhtes kuulutatakse välja pankrot, samuti muudel Lepingus ja seaduses ettenähtud juhtudel.
   5. Lepingust taganemine ei vabasta Müüjat temale Lepingu tingimustega pandud garantiikohustuste täitmisest Lepingust taganemiseni müüdud taimekasvatusraamide suhtes ega Ostjat käesoleva Lepingu alusel üle antud taimekasvatusraamide eest tasumisest.
   6. Kui taimekasvatusraamid on tunnistatud Lepingule mittevastavaks määrab Ostja Müüjale mõistliku tähtaja avastatud puuduste kõrvaldamiseks.
   7. Ostjal on õigus Lepingu tingimustele mittevastavate taimekasvatusraamide vastuvõtmisel alandada ostuhinda, v.a. juhul,
      1. kui Müüja parandas või asendas taimekasvatusraamid lepingutingimustele vastavatega;
      2. kui Ostja keeldus õigustamatult vastu võtmast Müüja ettepanekut taimekasvatusraamide parandamise või asendamise kohta.
   8. Kui Müüja ei ole täiendava tähtaja jooksul kohustust parandada või asendada taimekasvatusraame lepingutingimustele vastavatega kohaselt täitnud, võib Ostja peale tähtaja möödumist kasutada muid õiguskaitsevahendeid.
4. **VÄÄRAMATU JÕUD**
   1. Lepinguliste kohustuste täitmata jätmist loetakse Pooltele vabandatavaks ning selle eest ei rakendata sanktsioone ajal, mil täitmist takistab vääramatu jõud. Vääramatu jõu asjaolude esinemisest tuleb teist Poolt viivitamatult informeerida, vastasel korral kaotab Pool õiguse apelleerida Vääramatule Jõule.
   2. Vääramatuks jõuks on asjaolud, mida Pool ei saanud mõjutada ja mõistlikkuse põhimõttest lähtudes ei saanud temalt oodata, et ta lepingu sõlmimise ajal selle asjaoluga arvestaks või seda väldiks või takistava asjaolu või selle tagajärje ületaks.
   3. Vääramatu jõu asjaolude esinemisel on Pooled kohustatud rakendama kõiki võimalikke kohaseid meetmeid, et vähendada teisele Poolele tekkivat kahju ja tagada võimaluste piires Lepingu täitmine.
   4. Vääramatu jõu aluseks olevate asjaolude esinemisel kestusega rohkem kui 45 (*nelikümmend viis*) päeva on kummalgi Poolel õigus Lepingust taganeda.
5. **VAIDLUSTE LAHENDAMINE**
   1. Kõik vaidlused ja lahkarvamused, mis tekivad seoses Lepingu täitmise või tõlgendamisega lahendatakse pooltevaheliste läbirääkimiste teel. Kui kokkulepet ei saavutata, lahendatakse vaidlused kostja asukohajärgses kohtus.
6. **TEATAMINE**
   1. Kõik Lepingu täitmisega või Lepingust tulenevate vaidlustega seotud teated ja informatsioon (edaspidi teated) loetakse ametlikult ja kooskõlas Lepinguga esitatuks, kui need teated on teisele Poolele edastatud e-postiga lepingus märgitud aadressidele:

**Müüja**: ………………………………………..

Registrikood: ………………………….

Asukoht …………………………………..,

Tel: \_\_\_\_\_\_\_\_\_\_\_, e-post: \_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Ostja**: Riigimetsa Majandamise Keskus

Mõisa/3, Sagadi küla, Haljala vald,

45403 Lääne-Viru maakond

Registrikood 70004459

RMK struktuuriüksus

aadress

………………………………

/Nimi/

/Amet/

* 1. Kõik muudatused punktis 10.1. toodud aadressides ja teistes andmetes tehakse teisele Poolele teatavaks 3 (kolme) tööpäeva jooksul arvates nimetatud muudatuste asetleidmisest.

1. **MUUD TINGIMUSED**
   1. Leping jõustub allkirjastamisest mõlema Poole poolt.
   2. Lepingut võib muuta ja täiendada üksnes Poolte vahel sõlmitava kirjaliku kokkuleppega, kui see on RHS kohaselt lubatud, välja arvatud lepingu punkti 10, missugusel juhul ühe Poole teatega loetakse Leping muudetuks.
2. **LEPINGU LISAD**
   1. Hanke dokumentatsioon
3. **POOLTE REKVISIIDID:**

Riigimetsa Majandamise Keskus ………………….

Registrikood 70004459

Sagadi küla, Haljala vald,

45403 Lääne-Viru maakond

Tel 676 7500

E-post [rmk@rmk.ee](mailto:rmk@rmk.ee)

……………………………… ………………………………

/Nimi/

/Amet/